Publication: Magyar Közlöny
Issue: MK-2010-173 (Year: 2010, Number: 173)
Era: contemporary
Section: 2010. évi CXII. törvény
Paragraph Index: 406

(3) A felek a Stabilizációs és Társulási Tanács rendelkezésére bocsátanak minden olyan vonatkozó információt, amely szükséges a helyzet alapos vizsgálatához. Amíg a vita nem rendezõdik, a kérdés a Stabilizációs és Társulási Tanács minden találkozóján tárgyalásra kerül, kivéve, ha megkezdõdött a 7. Jegyzõkönyv alapján a választottbírósági eljárás. A vita lezártnak tekintendõ, ha a Stabilizációs és Társulási Tanács kötelezõ erejû határozatot hozott a kérdés rendezésérõl a 129. cikk (3) bekezdése alapján, vagy ha megállapította, hogy már nem folyik vita. A vitával kapcsolatban a felek megegyezése alapján vagy bármelyik fél kérésére egyeztetésre kerülhet sor a Stabilizációs és Társulási Bizottság vagy bármely más, a 123. vagy 124. cikk alapján létrehozott vonatkozó bizottság vagy szerv bármely találkozóján. Az egyeztetésekrõl írásos feljegyzés is készülhet. Az egyeztetés során közzétett információk bizalmasak maradnak.

Source: https://magyarkozlony.hu/hivatalos-lapok/5992777dd060c25e00746566eb790cb22db0018d/dokumentumok/a8756c64c455cb8385b8f3986140dbddff06e263/letoltes